b'\n_START_ARTICLE_\nKoordinacijska geometrija\n_START_PARAGRAPH_\n{glavni|Kompleksna spojina}} Izraz koordinacijska geometrija se uporablja na \xc5\xa1tevilnih sorodnih podro\xc4\x8djih kemije in kemije/fizike trdne snovi.\n_START_SECTION_\nAnorganski koordinacijski kompleksi\n_START_PARAGRAPH_\nV anorganskih koordinacijskih kompeksih tvorijo geometrijske vzorce atomi ligandov, ki so vezani na centralni atom molekule. Geometrijska razporeditev atomov je odvisna od \xc5\xa1tevila in vrste ligandov in koordinacijskih prioritet centralnega atoma, ki je obi\xc4\x8dajno kovina. \xc5\xa0tevilo vezanih atomov, se pravi \xc5\xa1tevilo \xcf\x83-vezi med centralnim atomom in ligandi, je koordinacijsko \xc5\xa1tevilo. Geometrijski vzorec se lahko prika\xc5\xbee kot polieder, katerega ogli\xc5\xa1\xc4\x8da so sredi\xc5\xa1\xc4\x8da koordiniranih atomov v ligandih._NEWLINE_Koordinacijska prioriteta centralnega atoma se pogosto spreminja z njegovim oksidacijskim stanjem. \xc5\xa0tevilo koordiniranih vezi (koordinacijsko \xc5\xa1tevilo) lahko variira od 2 do 20 v Th(\xce\xb7\xe2\x81\xb5-C\xe2\x82\x85H\xe2\x82\x85)\xe2\x82\x84._NEWLINE_Ena od najbolj pogostih koordinacijskih geometrij je oktaeder, v katerem je \xc5\xa1est ligandov koordiniranih na kovino v simetri\xc4\x8dni porazdelitvi. \xc4\x8ce se sredi\xc5\xa1\xc4\x8da ligandov pove\xc5\xbeejo s \xc4\x8drtami, dobi molekula obliko oktaedra. Drugi pogosti koordinacijski geometriji sta tetraedska in kvadratno planarna._NEWLINE_Za razlago relativnih stabilnosti spojin prehodnih kovin z razli\xc4\x8dnimi koordinacijskimi geometrijami, pa za tudi prisotnost ali odsotnost paramagnetizma, se lahko uporabi teorijo kristalnega polja._NEWLINE_Za napovedovanje geometrije kompleksov elementov iz glavnih skupin periodnega sistema se lahko uporabi tudi teorijo o odboju valen\xc4\x8dnih elektronskih parov.\n_START_SECTION_\nKristalografija\n_START_PARAGRAPH_\nKoordinacijska geometrija atomov v kristalni strukturi je geometrijski vzorec koordiniranih atomov, pri \xc4\x8demer je definicija koordiniranih atomov odvisna od uporabljenega modela. V kuhinjski soli, na primer, je vsak natrijev atom obdan s po \xc5\xa1estimi atomi klora v obliki oktaedra. V kovinskih kristalih s telesno centrirano kocko je vsak atom obdan z osmimi najbli\xc5\xbejimi sosedi v obliki kocke. V kovinskih kristalih s ploskovno centrirano kocko je vsak atom obdan z dvanajstimi najbli\xc5\xbejimi sosedi v kubi\xc4\x8dno tetraedrski obliki.\n_START_SECTION_\nPoimenovanje anorganskih spojin\n_START_PARAGRAPH_\nIUPAC je v svojem priporo\xc4\x8dilu za nomenklaturo anorganskih spojin leta 2005 uvedel poliedrski simbol, ki opisuje geometrijo okrog centralnega atoma v spojini._NEWLINE_IUCr je predlagal simbol, ki je v kemijski formuli zapisan kot eksponent v oglatih oklepajih. Primer: CaF\xe2\x82\x82 se zapi\xc5\xa1e kot CaF\xc2\xb2. Zapis [8cb] pomeni kubi\xc4\x8dno koordinacijo, [4t] pa tetraeder. Enakovredna zapisa IUPAC sta CU-8 in T-4. IUPACovi simboli so primerni za kompleksne spojine in molekule, IUCrjevi pa za kristalini\xc4\x8dne trdne snovi.'